CELEX: 62010CA0354
Language: el
Date: 2012-03-01 00:00:00
Title: Υπόθεση C-354/10: Απόφαση του Δικαστηρίου (έκτο τμήμα) της 1ης Μαρτίου 2012 — Ευρωπαϊκή Επιτροπή κατά Ελληνικής Δημοκρατίας (Παράβαση κράτους μέλους — Κρατικές ενισχύσεις — Αφορολόγητο αποθεματικό — Ασυμβίβαστο με την κοινή αγορά — Ανάκτηση — Μη εκτέλεση)

21.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/2
            
         Απόφαση του Δικαστηρίου (έκτο τμήμα) της 1ης Μαρτίου 2012 — Ευρωπαϊκή Επιτροπή κατά Ελληνικής Δημοκρατίας
   (Υπόθεση C-354/10) (1)
   
   (Παράβαση κράτους μέλους - Κρατικές ενισχύσεις - Αφορολόγητο αποθεματικό - Ασυμβίβαστο με την κοινή αγορά - Ανάκτηση - Μη εκτέλεση)
   2012/C 118/03
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι Δ. Τριανταφύλλου και B. Stromsky)
   
      Καθής: Ελληνική Δημοκρατία (εκπρόσωποι: Π. Μυλωνόπουλος και K. Μπόσκοβιτς)
   
      Αντικείμενο
   
   Παράβαση κράτους μέλους — Παράλειψη λήψεως, εντός της προβλεπομένης προθεσμίας, όλων των αναγκαίων μέτρων για την ανάκτηση των ενισχύσεων οι οποίες κρίθηκαν ως παράνομες και ασυμβίβαστες προς την κοινή αγορά με το άρθρο 1, παράγραφος 1 (εκτός των αναφερομένων στην παράγραφο 2 και στα άρθρα 2 και 3), της αποφάσεως Ε(2007) 3251 της Επιτροπής, της 18ης Ιουλίου 2007, για το αφορολόγητο αποθεματικό (κρατική ενίσχυση C 37/05)
   
      Διατακτικό
   
   Το Δικαστήριο αποφασίζει:
   
               1)
            
            
               Η Ελληνική Δημοκρατία παρέβη τις υποχρεώσεις που υπέχει από τα άρθρα 4 έως 6 της αποφάσεως 2008/723/ΕΚ της Επιτροπής, της 18ης Ιουλίου 2007, για την κρατική ενίσχυση C 37/05 (πρώην ΝΝ 11/04) της Ελλάδας — Αφορολόγητο αποθεματικό, καθόσον παρέλειψε να λάβει, εντός της ταχθείσας προθεσμίας, όλα τα αναγκαία μέτρα προς ανάκτηση, σύμφωνα με το άρθρο 1, παράγραφος 1, της εν λόγω αποφάσεως, των κριθεισών ως παρανόμων και ασυμβιβάστων προς την κοινή αγορά ενισχύσεων, εξαιρουμένων εκείνων στις οποίες αναφέρονται τα άρθρα 1, παράγραφος 2, καθώς και 2 και 3 της ίδιας αποφάσεως.
            
         
               2)
            
            
               Καταδικάζει την Ελληνική Δημοκρατία στα δικαστικά έξοδα.
            
         
      (1)  ΕΕ C 246 της 11.9.2010.